ହଟ୍ ଟବ୍ ଫଲିକୁଲାଇଟିସ

ହଟ୍ ଟବ୍ ଫଲିକୁଲାଇଟିସ (ଗରମ ପାଣି ସ୍ନାନ ଜନିତ କେଶମୂଳ ଥଳି ପ୍ରଦାହ), ଯାହାକୁ ସୁଡୋମୋନାଲ୍ ଫୋଲିକୁଲାଇଟିସ୍ ମଧ୍ୟ କୁହାଯାଏ, ହେଉଛି ଏକ ପ୍ରକାର ଲୋମ କୂପ ପ୍ରଦାହ । ଲକ୍ଷଣଗୁଡ଼ିକ ମଧ୍ୟରେ ଏକ କୁଣ୍ଡାଇ ହେଉଥିବା ଲାଲ ରାସ ଯାହା କେଶ ଫଲିକିଲରେ ଛୋଟ ଫୋଟକାରେ ପରିଣତ ହୁଏ ।  ସାଧାରଣତଃ ସଂସ୍ପର୍ଶରେ ଆସିବାର କିଛି ଦିନ ପରେ ଆରମ୍ଭ ହୁଏ; ଯଦିଓ ଏହା ୮ ଘଣ୍ଟା ମଧ୍ୟରେ ହୋଇପାରେ।   ସନ୍ତରଣ ପୋଷାକ ତଳେ ଥିବା ଅଞ୍ଚଳଗୁଡ଼ିକ ପ୍ରାୟତଃ ଅଧିକ ପ୍ରଭାବିତ ହୋଇଥାଏ।  ଅନ୍ୟାନ୍ୟ ଲକ୍ଷଣଗୁଡ଼ିକ ମଧ୍ୟରେ ଜଳାପୋଡ଼ା, ବର୍ଦ୍ଧିତ ଲସିକା ଗ୍ରନ୍ଥି, ଜ୍ୱର, କିମ୍ବା ବାନ୍ତି ହୋଇପାରେ । । ଜଟିଳତାରେ ସେଲୁଲାଇଟିସ୍ ଏବଂ କ୍ଷତ ଦାଗ ଅନ୍ତର୍ଭୁକ୍ତ ହୋଇପାରେ ।

ଏହା ସୁଡୋମୋନାସ୍ ଏରୁଜିନୋସା ଜୀବାଣୁ ଦ୍ୱାରା କେଶ ଫଲିକ୍ଲ ସଂକ୍ରମଣ ଯୋଗୁଁ ହୁଏ । ଏହି ଜୀବାଣୁ ସାଧାରଣତଃ ଗରମ ଟବ୍ ଏବଂ ସ୍ପାରେ ମିଳିଥାଏ; ଯଦିଓ ଏହା ସୁଇମିଂ ପୁଲ୍ କିମ୍ବା ବାଥଟବରେ ମଧ୍ୟ ହୋଇପାରେ । । ପାଣିରେ ଅଧିକ ସମୟ ରହିବା ଦ୍ୱାରା ପ୍ରଭାବିତ ହେବାର ଆଶଙ୍କା ବଢ଼ିଯାଏ । ରୋଗ ନିର୍ଣ୍ଣୟ ସାଧାରଣତଃ ଉପଯୁକ୍ତ ସଂସ୍ପର୍ଶରେ ଥିଲେ ଲକ୍ଷଣ ଉପରେ ଆଧାରିତ ହୁଏ । ରୋଗ ନିର୍ଣ୍ଣୟକୁ ସମର୍ଥନ କରିବା ପାଇଁ ବେଳେବେଳେ କଲଚର କରାଯାଇପାରେ ।

ପ୍ରତିଷେଧ ନିମନ୍ତେ ସଂସ୍ପର୍ଶରେ ଆସିବା ପରେ ସାବୁନ ଏବଂ ପାଣିରେ ଧୋଇବା ଏବଂ ହଟ୍ ଟବ୍‌ଗୁଡ଼ିକର ଉପଯୁକ୍ତ ରକ୍ଷଣାବେକ୍ଷଣ କରିବା ଆବଶ୍ୟକ ହୁଏ ।  ସାଧାରଣତଃ, ନିର୍ଦ୍ଦିଷ୍ଟ ଚିକିତ୍ସା ଆବଶ୍ୟକ ହୁଏ ନାହିଁ ଏବଂ ଫୋଡ଼ ଆପେ ଆପେ ଚାଲିଯାଏ ।  ବେଳେବେଳେ ଷ୍ଟେରଏଡ୍ କ୍ରିମ୍ କିମ୍ବା ପାଟିରେ ସିପ୍ରୋଫ୍ଲୋକ୍ସାସିନ୍ ବ୍ୟବହାର କରାଯାଇପାରେ । । ସାଧାରଣତଃ ଏହା କିଛି ଦିନ ପରେ ଠିକ୍ ହୋଇଯାଏ;  ଯଦିଓ ଦୁଇ ସପ୍ତାହ ପର୍ଯ୍ୟନ୍ତ ରହିପାରେ। 

ହଟ୍ ଟବ୍ ଫୋଲିକୁଲାଇଟିସ୍ ଅପେକ୍ଷାକୃତ ସାଧାରଣ ରୋଗ । ଏହା ଏକ ଆକସ୍ମିକ ପ୍ରାଦୁର୍ଭାବ ଭାବରେ ଘଟିପାରେ । ପିଲାମାନେ ସାଧାରଣତଃ ବୟସ୍କଙ୍କ ତୁଳନାରେ ଅଧିକ ସମୟ ପାଣିରେ ରହୁଥିବାରୁ ସେମାନେ ଅଧିକ ପ୍ରଭାବିତ ହୁଅନ୍ତି । ଏହି ଅବସ୍ଥା ପ୍ରଥମେ ୧୯୭୫ ମସିହାରେ ଏକ ଗରମ ଟ୍ୟୁବ୍ ସମ୍ବନ୍ଧୀୟ ପ୍ରକୋପ ପରେ ବର୍ଣ୍ଣନା କରାଯାଇଥିଲା।  

 ଆଧାର 

Category:Translated from MDWiki